במבצע ברברוסה, בסוף יוני 1941 כבשו הגרמנים שוב את קרינקי. עשרות יהודים נהרגו בקרב שבמהלכו נכבשה העיירה. עם הכיבוש חויבו היהודים לענוד טלאי צהוב. בדצמבר 1941 הוקם בעיירה גטו מגודר.
באפריל 1942 נרצחו בגטו עשרות יהודים ולאחר מספר שבועות הובאו לגטו כ-1,200 יהודים מבז'וסטוביצה ויילקה. בנובמבר נשלחו רוב יהודי הגטו, כ-5,000 נפש, למחנה קלבסין (Kielbasin) ומשם גורשו למחנה ההשמדה טרבלינקה. עשרות צעירים יהודים נמלטו בעת האקציה וכ-350 יהודים הושארו בחיים לשם עבודה. בינואר 1943 נשלחו יהודים אלה לגטו סוקולקה ומשם גורשו למחנה ההשמדה אושוויץ-בירקנאו. באקציה זו נמלטו מספר יהודים וחלקם הצליחו להצטרף לפרטיזנים.
יוסטס צ'פויס
יואב הורוביץ
יואב הורוביץ (נולד ב-11 ביוני 1960) הוא מנהל ישראלי. בעבר היה מנכ"ל משרד ראש הממשלה, ראש סגל ראש ממשלת ישראל, מנכ"ל "אוויס ישראל" ומשנה למנכ"ל יוניברסל מוטורס ישראל.
ביוגרפיה.
נולד בישראל לאם מורה ולאב איש צבא, מלוחמי גוש עציון אשר נשבה בידי הלגיון הירדני. עם גיוסו לצה"ל התנדב הורוביץ לסיירת מטכ"ל. לאחר טירונות צנחנים עבר מסלול הכשרה כלוחם ביחידה וכן הכשרה כמפקד כיתה. לאחר השחרור מהצבא עבד כמאבטח באל על. במילואים משרת הורוביץ ביחידת שלדג.
את הקריירה כמנהל החל במחלקת השיווק של "כלל סחר", יבואנית ימאהה. ב-1993 עבר לעבוד כמנהל פעילות האופנועים והטרקטורונים בחברת "מאיר" יבואנית הונדה. בשנים 2000–2003 כיהן כמנכ"ל כלמוטור, יבואנית מיצובישי. לאחר מכן הקים חברה בשם "י. הורוביץ אסטרטגיה עסקית". עד 2000 כיהן כיו"ר איגוד יבואני הרכב הדו גלגלי בלשכת המסחר. בתקופת ההתנתקות היה מנהל מטה המתנגדים לתוכנית רוה"מ. ב–2006 כיהן בתפקיד בכיר במטה הבחירות של בנימין נתניהו בהתמודדות בפריימריז של הליכוד. בינואר 2008 מונה למנכ"ל אוויס ישראל, והפסיק את פעילותה של חברתו הפרטית.
ב-2009 עלה שמו כמועמד המוביל לתפקיד יו"ר מועצת הרשות השנייה לטלוויזיה ורדיו. מפברואר 2011 ועד 2014 שימש כחבר הוועד המנהל של רשות השידור. ב-2011 מונה ליו"ר "אוטו איטליה" (יבואנית פרארי ומזראטי) בעקבות רכישתה בידי אוויס. ב-2014 סיים תואר ראשון במשפטים במכללת שערי משפט. בנובמבר 2014 עלה שמו כמועמד מוביל לתפקיד מנכ"ל משרד ראש הממשלה, לאחר התפטרות הראל לוקר. בעקבות המיזוג בין יוניברסל מוטורס ישראל (יבואנית ג'נרל מוטורס) לאוויס, מונה הורוביץ בנובמבר 2014 לתפקיד משנה למנכ"ל יוניברסל מוטורס ישראל. לאחר הבחירות לכנסת העשרים נמנה עם צוות המשא ומתן של הליכוד במסגרת המגעים לקראת הרכבת ממשלת ישראל השלושים וארבע.
במאי 2016 מונה הורוביץ על ידי נתניהו לתפקיד ראש לשכת ראש הממשלה. לאחר פרישתו של אלי גרונר במאי 2018 מונה הורוביץ גם לממלא מקום מנכ"ל משרד ראש הממשלה. ב-11 ביוני 2019 הודיע כי בכוונתו לעזוב את התפקיד.
חיים אישיים.
מתגורר בכפר בן נון. הוא נשוי בשנית לגילה ואב לארבעה בנים.
פרן אוליבייה
פראן אוליביה
פראן אוליבייה
חוליו סזאר בניטס
סלבדור סאדורני
שדרות רגר
שדרות רגר הן שדרות וציר התנועה הראשי של העיר באר שבע. במקום מתוכננים להיבנות מגדלי מגורים יוקרתיים, מגדלי משרדים ומרכזי מסחר ותעסוקה. כביש 406 עובר דרך השדרות.
שמן הקודם של השדרות היה "הנשיאים", אך עם מותו של ראש עיריית באר שבע יצחק רגר בשנת 1997 שונה השם לזכרו.
מיקום.
השדרות מתחילות בכניסה הצפונית של באר שבע ונגמרות בקניון הנגב.
שדרות רגר עוברות דרך מספר מקומות מרכזיים בעיר:
פיגוע ההתאבדות בשדרות רגר.
פיגוע ההתאבדות הכפול בבאר שבע התרחש ב-31 באוגוסט 2004 בנקודת מפגש של קווי האוטובוס 6 ו-12 בבאר שבע. בפיגוע נרצחו 16 אזרחים ישראלים ונפצעו מעל 100.
הפיגוע אירע בשעה 14:45. שני מחבלים מתאבדים עלו לאוטובוס בתחנה מרכזית באר שבע. כאשר נפגשו האוטובוסים מול רחבת עיריית באר שבע, פוצצו את עצמם בהפרש של מספר דקות
תוכנית הפיתוח והחזון העתידי.
התוכנית הראשונה והמקיפה שנערכה לשדרות, נערכה בסוף שנות ה-70, אך לא יצאה אל הפועל. בשנת 1999 נערכה תוכנית חדשה על ידי האדריכל קלמן כ"ץ. התוכנית כללה בניני מגורים ומשרדים בני 7–24 קומות, כשקומות הקרקע מיועדות לשימושים מסחריים וציבוריים, והחניה תת-קרקעית כדי לאפשר פיתוח מרחב ציבורי איכותי, מוטה הולכי רגל. שטח התוכנית: 417 דונם שכללו: 1440 יח”ד בבניה רוויה, 180 יח”ד במעונות סטודנטים, משרדים: 62,000 מ”ר מסחר: 28,500 מ”ר.
החזון:
ג'וזף וייצנבאום
ג'וזף וייצנבאום (באנגלית: Joseph Weizenbaum, 8 בינואר 1923 - 5 במרץ 2008) היה מדען מחשב אמריקאי יהודי ממוצא גרמני, פרופסור ב-MIT.
חייו.
וייצנבאום נולד בברלין בשנת 1923. בגיל 13 נמלט עם משפחתו מגרמניה הנאצית, והיגר לארצות הברית. בשנת 1941 החל ללמוד מתמטיקה באוניברסיטת ויין שבדטרויט. ב-1942 התגייס לחילות האוויר של צבא ארצות הברית ושירת כמטאורולוג. לאחר תום המלחמה חזר לאוניברסיטה, סיים תואר ראשון במתמטיקה בשנת 1948 ותואר שני ב-1950. הוא המשיך כעוזר מחקר באוניברסיטה, עבד על מחשבים אנלוגיים וסייע בבניית מחשב ספרתי. בשנת 1956 עבד בחברת ג'נרל אלקטריק על מחשב חלוצי לקריאת תווים מגנטית.
בשנת 1964 הצטרף לסגל של MIT. ב-1966 פיתח את אלייזה, תוכנה אינטראקטיבית המדמה טיפול פסיכותרפי. "אלייזה" קיבלה את שמה מאלייזה דוליטל, הדמות ממחזהו של ג'ורג' ברנרד שו "פיגמליון", שלומדת לדבר במבטא של המעמד הגבוה. התוכנית קיימה דיאלוג עם מטופל באמצעות הצגת הצהרות שכותב המטופל כשאלות והפנייתן אליו. למשל, התגובה ל"כואב לי הראש" יכולה להיות "למה אתה אומר שכואב לך הראש?" והתגובה ל"אמי שונאת אותי" יכולה להיות "מי עוד במשפחתך שונא אותך?"
בשנת 1976 יצא לאור ספרו רב ההשפעה Computer Power and Human Reason, שבו הציג את עמדתו לפיה ייתכן פיתוח של בינה מלאכותית, אך אין לתת למחשב לקבל החלטות חשובות, משום שלעולם יחסרו בו תכונות אנושיות כמו חמלה. הוא הבחין בין החלטה לבחירה - החלטה היא פעילות חישובית שניתן לתכנת, ואילו בחירה היא תוצאה של הפעלת שיקול דעת. היכולת לבחור, שכוללת גם רגשות, היא שעושה אותנו אנושיים.
יצר את שפת התכנות SLIP.
בשנת 1996 היגר לברלין, והתגורר סמוך לשכונת ילדותו. בשנת 2007 הופק בגרמניה סרט תיעודי על אודותיו. הוא מופיע גם בסרט התיעודי Plug &amp; Pray שהופק לאחר מותו.
וייצנבאום נפטר בשנת 2008 ונטמן בבית הקברות היהודי בברלין. בשנת זו נוסד פרס וייצנבאום על שמו. אשר מוענק כל שנתיים ל"חוקר אשר תרם משמעותית לנושאי המידע והאתיקה בתחום המיחשוב על ידי מחקרו, עבודתו, שירותו או חזונו".
תאוריות הקשר על הפלת שלטון השאה באיראן
שלמה זלמן ברויאר
הרב שלמה זלמן בּרוֹיֶאר (בכתיב יידי: ברייער; בכתב לטיני: Breuer; י"ז בתמוז ה'תר"י, 27 ביוני 1850, שנטו – ו' באב תרפ"ו, 17 ביולי 1926, פרנקפורט) היה רב גרמני ממוצא הונגרי, רבה של פאפא ושל קהל עדת ישורון בפרנקפורט.
ממנהיגי היהדות האורתודוקסית במערב אירופה, חתנו וממלא-מקומו של רש"ר הירש ואבי משפחת ברויאר. חבר מועצת גדולי התורה של אגודת ישראל, בהרכבה הראשון.
ביוגרפיה.
נולד בעיירה שנטו בממלכת הונגריה, לרב מרדכי ברויאר, חניך ישיבות הונגריה ולשרה, בתו של הרב שמעון וינר, ראשון תלמידי החת"ם סופר בהונגריה, ותלמידו של מהר"ם בנט. כשנהיה בר מצווה, עבר לגור אצל סבו בלוולויריני ולמד אצלו את שיטתם הלמדנית של רבותיו, עד הגיעו לגיל שבע עשרה. סבו העניק לו היתר הוראה, והוא עבר ללמוד בישיבת פרשבורג אצל רבי אברהם שמואל בנימין סופר ה"כתב סופר", אצלו למד עד פטירתו של האחרון בינואר 1872, ואחר כך אצל בנו ה"שבט סופר", רבי שמחה בונם סופר.
הוא נקשר לאחד מרבני הישיבה הרב נטע וולף, שהעניק לו חסות כאשר החלה להתפרסם בישיבה השמועה כי בהשפעת כתביו של רש"ר הירש החליט לעמוד בבחינות הבגרות ולרכוש השכלה אקדמאית. כאקט הרתעתי הוא סולק מן הישיבה ונסע לווינה, אך חזר לאחר ימים ספורים מן הבירה האוסטרו-הונגרית מחשש לירידה ברמתו הרוחנית. בישיבת פרשבורג נחשב לאחד התלמידים החריפים ביותר שלו.
שנים ספורות לאחר פטירת רבו ה"כתב סופר", והוא בן 26, עבר למיינץ לשמש כמורה פרטי לבניו של הרב שמואל בונדי, במקביל השלים את לימודיו לתואר דוקטור לפילוסופיה באוניברסיטת היידלברג, והדיסרטציה שלו הייתה חיבור פילוסופי-היסטורי על קאנט. אף שרכש השכלה כללית לשם קבלת התואר שנועד לסייע לו לקבל משרות רבניות בהמשך דרכו, טען בנו יצחק ברויאר שלא ייחס חשיבות לעצם ההשכלה. גם לפי משה לוונטהל, לא ראה ברויאר בהשכלה האקדמית דבר נצרך וחיוני כחלק מתפיסת "תורה עם דרך ארץ", אלא טקטיקה בלבד.
בתקופת היותו במיינץ הכיר את ציפורה (סופי) הירש, בתו של רש"ר הירש והם נישאו. לאחר נישואיו, בהיותו בן 29, הוצע לו כס הרבנות בפאפא, משרה שעמדה פנויה במשך 18 שנה עקב המתיחות בתוך קהילה שהייתה שייכת לוועד הארצי האורתודוקסי אך הייתה בה סיעה גדולה של נאולוגים שפרשו לזמן קצר והסתפחו אליה מחדש. בתקופת כהונתו בפאפא היה נתון לעינם הבוחנת של רבנים שמרנים שחשדו מטבע הדברים בטוהר כוונותיו של "רב מן המערב" בעל השכלה, אך אף על פי שאיפשר לימודי חול לבחורי ישיבתו, מחוץ למסגרת הישיבה, זכה לאמון הציבור.